CRD ร่วมงาน Opportunity Day ประจำไตรมาส 2/61
CRD ร่วมงาน Opportunity Day ประจำไตรมาส 2/61
23 ส.ค. 2561

นายธีรพัฒน์ จิรพิพัฒน์ (กลาง) กรรมการผู้จัดการ พร้อมด้วยนางพัชรินทร์ ธรรมถนอม (ขวา) รองกรรมการผู้จัดการสายงานบัญชีและการเงิน และนางกาญจนา ชัยมังกร เลขานุการบริษัท บริษัท เชียงใหม่ริมดอย จำกัด (มหาชน) หรือ CRD ผู้ประกอบธุรกิจรับเหมาก่อสร้างอาคารสิ่งปลูกสร้างทั่วไปประเภทต่างๆ และการรับเหมาก่อสร้างงานระบบสาธารณูปโภค ร่วมนำเสนอข้อมูลในงานบริษัทจดทะเบียนพบนักลงทุนไตรมาส 2 ประจำปี 2561 (Opportunity Day)
โดยไตรมาส 2 บริษัทมีรายได้งานรับเหมาก่อสร้างที่ 333.9 ล้านบาท เพิ่มขึ้น 28.8% และกำไร 7.7 ล้านบาท เพิ่มขึ้น 18.6% ส่วน 6 เดือนปี 2561 บริษัทมีรายได้รวมอยู่ที่ 622.7 ล้านบาท เพิ่มขึ้น 7.7% ส่วนกำไรอยู่ที่ 15.8 ล้านบาท เพิ่มขึ้น 10.5% ซึ่งคาดว่าการดำเนินงานในปีนี้จะเติบโตกว่าปีที่ผ่านมาจาก Backlog ของบริษัทยังอยู่ประมาณ 1,000 ล้านบาท และเตรียมเข้าประมูลงานในช่วงครึ่งปีหลังอย่างต่อเนื่อง